Popular

«Popular», կանադացի երգիչ The Weeknd-ի, ամերիկացի ռեփեր Playboy Carti-ի և ամերիկացի երգչուհի Մադոննայի երգը, որը թողարկվել է 2023 թվականի հունիսի 2-ին XO և Republic ձայնագրող լեյբլների կողմից։ Այն թողարկվել է որպես The Idol Vol․1-ի երկրորդ սինգլ։ HBO հեռուստաալիքով հեռարձակվող The Weeknd-ի առաջիկա դրամատիկ «Կուռքը» հեռուստասերիալի սաունդթրեքը, որը թողարկվել է 2023 թվականի հունիսի 4-ին։ Երգը գրել են Աբել Տեսֆայեն (The Weeknd), Ջոն Ֆլիպինը, Ջորդան Քարթերը (Playboi Carti), Լելանդ Ուեյնը, Մայք Դինը, Մայքլ Ուոքերը և Սեմ Լևինսոնը, պրոդյուսերներն են Տեսֆայեն, Ուեյնը և Դինը։

Պատմություն 
2023 թվականի մայիսի 31-ին The Weeknd-ը հայտարարել է, որ HBO-ի գալիք «Կուռքը»դրամատիկ սերիալի սաունդթրեքը կներկայացնի Մադոննան և ռեփեր Playboi Carti-ի «Popular» սինգլը։ Երգի մի հատվածի պրեմիերան ներկայացվել է 2023 թվականի Կաննի կինոփառատոնում, իսկ հեռուստասերիալի պրեմիերան կայացել է 2023 թվականի մայիսի 22-ին։

Ի սկզբանե երգը միայն The Weeknd-ի և Playboi Carti-ի համագործակցությունն է եղել, իսկ Մադոննայից առաջ մեկ այլ տարբերակ է եղել, սակայն Apple Music 1-ում Զեյն Լոուի հետ հարցազրույցում The Weeknd-ն ասել է, որ՝ «Ես միշտ ցանկացել եմ աշխատել նրա հետ»:։ Նա շարունակեց. «Նա այս երգի, այս ալբոմի և այս հեռուստաշոուի լավագույն համահեղինակն է։ Եվ դուք դա  շոուում կլսեք մեկից ավելի անգամ։ Նա իսկական փոփ աստղ է»:.

Ստեղծագործություն 
Երգը գրել են The Weeknd-ը, Playboi Carti-ն, Metro Boomin-ը, Մայք Դինը, Սեմ Լևինսոնը և Մայքլ Ուոլքերը, պրոդյուսերներն են The Weeknd-ը, Մայք Դինը և Metro Boomin-ը։

«Popular» երգը ունի միջին տեմպ և R&B ոճ, որի բառերը ակնարկում են «փառքի և հարստության՝ գայթակղության ու որոգայթների մասին»՝ նկատի ունենալով մի կնոջ, որը «ամեն ինչ կանի հանրահայտության կարգավիճակ ստանալու համար»։ «Billboard»-ից Սթար Բոուենբանկը թրեքն անվանել է «մածուցիկ», լի «կատաղի սինթետիկ գործիքներով և դղրդուն հարվածային գործիքներով»։

Արձագանքներ
Billboard-ի դրական գրախոսության մեջ Ջեյսոն Լիպշուցը գրել է` «The Weeknd-ը, Մադոննան և Playboi Carti-ն գործում են որպես Քենդալ, Շիվ և Ռոման նախքան նիստերի դահլիճի դրաման։ Այն ինչ թղթի վրա կարծես տարօրինակ արտիստների հավաքածու է, հիանալի կերպով լրացնում է միմյանց, Իսկ The Weeknd -ը և Մադոննան փոփ միջուկ են հաղորդում ռիթմին, իսկ Քարթին ընդգծում է երգը մի քանի կտրված բառերով՝ փայլեցնելու համար այն»։ Նշելով դրա բառերը՝ Vulture-ի երգչուհի Ջենիֆեր Ջինը երգն անվանել է նոր օրհներգ «փառքի որսորդների» համար։ «Jenesaispop»-ից Սիբաս Է. Ալոնսոն գովաբանել է երգը և ասել, որ այն մի փոքր նման է Մադոննայի և Մայքլ Ջեքսոնի համատեղ ստեղծագործությանը։ American Songwriter-ից Թոմաս Գալինդոն՝ The Weeknd-ի բանաստեղծությունն անվանել է «սրամիտ», Մադոննայի հատվածը`«ակնառու պահ» և նշել է, որ չնայած նվազագույն ներդրմանը, երգը լիովին օգտագործում է «Playboi Carti-ի ճռճռան ձայնը»։

Առևտրական հաջողություններ 
Երգը դարձել է Մադոննայի 58-րդ հիթը Billboard Hot 100 հիթում և առաջինը մոտ 8 տարվա մեջ «Bitch I'm Madonna»-ից հետո և ամենաբարձր ձեռքբերումը 11 տարվա ընթացքում «Give Me All Your Luvin»-ից հետո. Բացի այդ, Մադոննան դարձել է այն սակավաթիվ արտիստներից մեկը, որը հինգ տասնամյակ անընդմեջ հիթեր է ունեցել Hot 100-ում։ Նա նաև առաջին անգամ գլխավորել է R&B չարթերից մեկը՝ զբաղեցնելով առաջին տեղը R&B Digital Song Sales-ում։

Երաժշտական տեսահոլովակ 
Ի աջակցություն թողարկման՝ The Weeknd-ն իր YouTube-ում տեղադրել է երգի երաժշտական ​​տեսահոլովակը՝ ներառյալ լուսանկարներ Կաննի փառատոնում հեռուստասերիալի պրեմիրայից և երեկույթից։

Հիթ-շքերթներ

Շաբաթական հիթ-շքերթներ

Ամսական հիթ-շքերթներ

Ծանոթագրություններ 

The Weeknd երգեր
Մադոննայի երգեր
2023 երգեր
21-րդ դարի երգեր
Ամառային երիտասարդական վիքիճամբարի հոդվածներ